**Sportska zajednica Požeško-slavonske županije**, OIB 53346774283, Županijska 7, Požega (u daljnjem tekstu: **Zajednica**), koju zastupa predsjednik Vlado Drkulec

i

**\_\_\_\_\_\_\_\_\_\_\_\_\_\_\_\_\_\_,** OIB:\_\_\_\_\_\_\_\_\_\_\_\_, Adresa:\_\_\_\_\_\_\_\_\_\_\_\_\_\_\_\_\_\_, kojeg zastupa osoba ovlaštena za zastupanje \_\_\_\_\_\_\_\_\_\_\_\_\_\_\_(u daljnjem tekstu: **Korisnik**),

sklapaju sljedeći:

**U G O V O R**

**o financijskoj potpori za provedbu Programa javnih potreba u sportu u 2025. godini**

**Članak 1.**

Ovim Ugovorom uređuju se međusobni odnosi Zajednice i Korisnika vezani uz realizaciju programa / projekata u području sporta, a temeljem Programa javnih potreba u sportu Požeško-slavonske županije u 2025. godini (u daljnjem tekstu: Program) KLASA:\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_ od \_\_. \_\_. 2024. god. (Požeško-slavonski službeni glasnik br. \_\_/\_\_).

**Članak 2.**

Zajednica će financirati Naziv programa/projekta (u daljnjem tekstu program / projekt) Korisnika u iznosu od \_\_\_\_\_\_ eura (slovima: \_\_\_\_\_\_\_\_\_ eura).

Navedena sredstva će se isplatiti iz sredstava Zajednice osiguranih kroz Program javnih potreba u sportu u 2025. godini.

Sredstva će se doznačiti na račun Korisnika IBAN \_\_\_\_\_\_\_\_\_\_ prema dinamici programa / projekta.

**Članak 3.**

Korisnik se obvezuje doznačenim financijskim sredstvima raspolagati strogo namjenski za Ugovorom utvrđene namjene, po načelima dobrog gospodarenja.

Ukoliko Korisnik iz bilo kojeg razloga ne može ostvariti program / projekt za koji je podnio zahtjev dužan je o tome, uz pisano obrazloženje, pravovremeno izvijestiti Zajednicu.

Zajednica zadržava pravo obustaviti dodjelu ili tražiti povrat doznačenih sredstava u slučaju neispunjenja obveza iz st. 1. i st. 2. ovog članka o čemu će obavijestiti Korisnika pisanom obaviješću.

**Članak 4.**

Radi kontrole namjenskog korištenja sredstava Korisnik se obvezuje da će Zajednici dostaviti izvješće o provedbi programa / projekta koje treba sadržavati:

* Obrazac opisnog izvještaja,
* Obrazac proračuna uz detaljno dokumentiranje svih troškova i priloge, a koji obuhvaćaju:
  + preslike računa koje glase na Korisnika,
  + preslike izvatka poslovnog računa ili isplatnice i blagajnička izvješća Korisnika na kojima je vidljiva transakcija i
  + ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni plaća, poreza, doprinosa, honorara) i sl.

Izvješće iz st.1 ovog članka dostavlja se u roku od 30 dana od završetka programa / projekta, a najkasnije do 31.12.2025.

Izvješće se dostavlja popunjeno i ovjereno u elektroničkom ili tiskanom obliku, zajedno s ostalom potrebnom dokumentacijom iz st. 1. ovog članka.

Zajednica ima pravo koristiti izvješće i programski materijal Korisnika za svoja izvješća i publikacije.

**Članak 5.**

Zajednica ima pravo kontinuirano pratiti i vrednovati izvršenje programa / projekta Korisnika te pratiti financiranje i trošenje odobrenih sredstava.

Zajednica može, ukoliko to ocijeni potrebnim, obaviti kontrolu kroz terenski obilazak Korisnika.

**Članak 6.**

Korisnik se obvezuje pravodobno obavijestiti Zajednicu o svim promjenama koje imaju ili bi mogle imati utjecaja na ugovorna prava i obveze te vezano za statusna pitanja (promjena bankovnog računa, promjena adrese ili drugih kontakata i sl.).

Korisnik se obvezuje pravodobno izvijestiti Zajednicu o eventualnim objektivnim smetnjama tijekom realizacije programa / projekta koje onemogućuju ili bitno mijenjaju opseg, vrstu planiranog programa / projekta, izvršenje u ugovorenom roku ili u okviru odobrenih sredstava.

U slučaju nastanka objektivnih smetnji iz st. 2. ovog članka, Zajednica i Korisnik će sporazumno utvrditi izmjene ugovornih obveza.

**Članak 7.**

Zajednica ne snosi odgovornost za eventualne štete proizašle iz bilo koje aktivnosti Korisnika u provedbi ugovorenog programa / projekta.

Ako se ukupni prihodi Zajednice osigurani kroz Program javnih potreba u sportu Požeško-slavonske županije u 2025. god. ostvare ispod planiranih, ugovorne strane su suglasne da se sredstva namijenjena sufinanciranju programa / projekta Korisnika razmjerno umanje.

Ugovorne strane suglasno utvrđuju da se u slučaju nastupa navedenih okolnosti neće sklapati dodatak ovom Ugovoru, već će Zajednica o istome Korisnika obavijestiti pisanim putem.

**Članak 8.**

Ugovorne strane su suglasne da će sve eventualne sporove rješavati sporazumno.

**Članak 9.**

Ovaj Ugovor je sastavljen u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Zajednica.

**Članak 10.**

Ugovor stupa na snagu danom potpisivanja.

Požega, \_\_. siječnja 2025.

|  |  |  |
| --- | --- | --- |
| **Naziv Prijavitelja**  **Ime i prezime osobe ovlaštene za zastupanje** |  | **Sportska zajednica**  **Požeško-slavonske županije**  **Vlado Drkulec** |